**חומרים סביב - פתיחה**

**⏴ במבט חדש לכיתה ב**

**היקף יחידת הלימוד:** שעור

**עמודים:** 6- 8

# מטרות

* התלמידים יביאו דוגמאות לחומרים שהם מכירים.
* התלמידים יסבירו ש "דברים" עשויים מחומרים.
* התלמידים יביאו דוגמאות לנושאים אותם ילמדו בחוברת חומרים סביב.

**הערכות לשיעור**

* מומלץ לקרוא בקישור הבא את [**הרקע התיאורטי המדעי**](https://mabat.tau.ac.il/%D7%A1%D7%91%D7%99%D7%91%D7%95%D7%AA-%D7%9C%D7%9E%D7%99%D7%93%D7%94/%D7%9B%D7%99%D7%AA%D7%94-%D7%91/%D7%93%D7%91%D7%A8%D7%99-%D7%A8%D7%A7%D7%A2-%D7%9B%D7%99%D7%AA%D7%94-%D7%91/%D7%A8%D7%A7%D7%A2-%D7%9E%D7%93%D7%A2%D7%99-%D7%97%D7%95%D7%9E%D7%A8%D7%99%D7%9D-%D7%A1%D7%91%D7%99%D7%91/) לנושאים שבפרק הראשון.

שימו לב! הרקע התיאורטי מדעי שמופיע באתר במבט חדש נועד לסייע לביסוס ולהעמקת הידע המדעי והטכנולוגי של המורים בלבד.

* מומלץ לקרוא את **ההבהרות מתודיות כלליות** המתייחסות לנושאי הלימוד במדריך למורה,

עמודים 46 - 47.

* מומלץ לקרוא את **ההבהרות מתודיות** המתייחסות לנושאי הלימוד במדריך למורה, עמודים 51 - 54.

# מהלך השיעור (ראו בעמודים הבאים).

# מהלך השיעור: חומרים סביב- פתיחה לחוברת ולפרק הראשון

| **מרכיבי מעגל הלמידה** | **פעילויות** |
| --- | --- |
| פתיחה | הפתיחה נועדה ליצור מארגן מוקדם ללמידה בנושא חומרים שמהם עשויים "גופים".המושג "גופים" (מושג מתוך תכנית הלימודים) מופשט לתלמידים הצעירים. לכן משתמשים בתחילת תהליך הלמידה במושג "דבר", והוא כולל עצמים טבעיים ועצמים מעשה ידי אדם. בהמשך הלמידה המילה "דבר" תוחלף למושג מוצר או חפץ. פתיחה זו נועדה גם לעורר עניין בקרב התלמידים לנושא החומרים, ולהעלות למודעות את הידע הקודם של התלמידים ואת תפיסותיהם האינטואיטיביות (ולעיתים המוטעות) בנושא.פותחים בהתנסות באירוע דומה לזה שבקטע הפתיחה עמוד 4. המורה מביאה לכיתה קופסה גדולה וארוזה עם "דברים" בתוכה. הילדים מנחשים מה יש בקופסה וכיצד יוכלו לדעת מה בקופסה מבלי לפתוח אותה.לאחר ההתנסות עוברים להקראה של קטע הפתיחה **מה יש בפנים?,** עמוד 6. מקיימים דיון בעזרת השאלות שבתבנית שיח, עמוד 6.* מה יש בקופסה?
* ממה עשויים הדברים שבקופסה? מאילו חומרים?
* כיצד אפשר לדעת מה בקופסה מבלי לפתוח אותה? (בערת החושים- אפשר למשש לנער ולהקשיב. אפשר לשאול שאלות כן ולא. להריח)
 |
| התנסות | על מה נלמד בפרק הראשון?* מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (למנויים), לספר הדיגיטלי לקטע המוזיקה **חנה'לה אופה קטנה**, עמוד 7.

קוראים את השיר **חנה'לה אופה קטנה**, עמוד 7.עונים על השאלות בתבנית **שיח**, עמוד 7. או מקיימים דיון בעזרת השאלות שבשיח.**מה בתבנית אחרי שנלמד - נדע - שואלים שאלות**מחלקים את הכיתה לשש קבוצות.כל קבוצה בוחרת היגד מתוך ההיגדים בתבנית **אחרי שנלמד - נדע,** עמוד 8.כותבים את ההיגד על דף.דוגמה: לְתָאֵר מָה בַּסְּבִיבָה עָשׂוּי מֵחֳמָרִים;הופכים את ההיגד לשאלה.דוגמה לשאלה: מָה בַּסְּבִיבָה עָשׂוּי מֵחֳמָרִים ?עונים על השאלה.דוגמה לתשובה: כסאות, שולחנות, בגדיםמשימה זו מזמנת ברור ידע מוקדם של התלמידים בנושא זה. |
| המשגה | מסכמים במליאת הכיתה: על מה נלמד בחוברת? איך נלמד?נלמד מאילו חומרים עשויים "דברים" בכיתה. נלמד על חומרים שונים. נערוך ניסויים ותצפיות ונבנה דברים. |
| יישום | מבקשים לחפש בבית דברים/מוצרים שונים. אפשר גם לצלם.מבקשים לרשום מאילו חומרים הם עשויים. שואלים? מדוע בחרתם את הדברים האלה? האם מצאתם דברים רבים מאותו החומר? האם מצאתם חומרים שונים? אפשר לבקש מהתלמידים לייצג את תוצר של המשימה בציור/בשיר או ל דך שיבחרו. כותבים מתכון לבצק. מכינים בצק בעזרת המתכון ומעצבים דמויות. |
| סיכום ורפלקציה | ממה עשויים הדברים סביבנו? האם כולם עשויים מאותו החומר? מדוע חשוב לדעת ממה עשויים חומרים? מדוע משתמשים בחומרים שונים כדי לבנות דברים שונים? מה הפתיע אותי בשיעור? |